Na temelju članka 24.b stavka 8. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članaka 31. i 37. Statuta Grada Šibenika („Službeni glasnik Grada Šibenika, broj 2/21), Gradsko vijeće Grada Šibenika na \_\_\_ sjednici održanoj \_\_\_\_\_\_\_\_\_\_ 2024. godine, donijelo je

**O D L U K U**

**o načinu sazivanja, radu i odlučivanju na zboru građana Grada Šibenika**

1. **OPĆE ODREDBE**

**Članak 1.**

Ovom Odlukom utvrđuje se način sazivanja, rada i odlučivanja na zborovima građana Grada Šibenika (dalje u tekstu: Grad).

**Članak 2.**

Izrazi koji se koriste u ovoj Odluci, a imaju rodno značenje, jednako se odnose na muški i ženski rod.

**Članak 3.**

Zborovi građana mogu se sazvati radi izjašnjavanja građana o pojedinim pitanjima i prijedlozima iz samoupravnog djelokruga Grada te raspravljanja o potrebama i interesima građana od lokalnog značenja, u skladu sa zakonom i Statutom Grada (dalje u tekstu: Statut).

1. **NAČIN SAZIVANJA, RADA I ODLUČIVANJA**

**Članak 4.**

Zbor građana može sazvati vijeće mjesnog odbora odnosno gradske četvrti, Gradsko vijeće te gradonačelnik, u skladu sa zakonom, Statutom i ovom Odlukom.

Zborovi građana sazivaju se za cijelo područje ili dio područja mjesnog odbora odnosno gradske četvrti koji čini zasebnu cjelinu.

Zbor građana saziva se najmanje osam dana prije održavanja.

U radu zbora građana imaju pravo sudjelovati građani upisani u popis birača Grada, a koji imaju prebivalište na području, odnosno dijelu područja mjesnog odbora ili gradske četvrti za koje je zbor sazvan.

**Mjesni odbor i gradska četvrt**

**Članak 5.**

Vijeće mjesnog odbora odnosno gradske četvrti može sazvati zbor građana radi izjašnjavanja građana o pitanjima i prijedlozima iz samoupravnog djelokruga Grada od interesa za mjesni odbor odnosno gradsku četvrt za koji se saziva.

Prijedlog o sazivanju zbora građana iz stavka 1. ovog članka može dati jedna trećina članova vijeća mjesnog odbora odnosno gradske četvrti i 10 % birača upisanih u popis birača mjesnog odbora odnosno gradske četvrti za čije područje se saziva zbor građana.

Vijeće mjesnog odbora odnosno gradske četvrti dužno je razmotriti prijedlog iz stavka 2. ovog članka te donijeti odluku o sazivanju zbora građana u roku od 30 dana od dana zaprimanja prijedloga.

Zbor građana saziva predsjednik vijeća mjesnog odbora odnosno gradske četvrti u roku 15 dana od dana donošenja odluke vijeća mjesnog odbora odnosno gradske četvrti, za cijelo područje ili dio područja mjesnog odbora odnosno gradske četvrti koji čini zasebnu cjelinu.

**Članak 6.**

Odluka o sazivanju zbora građana mjesnog odbora odnosno gradske četvrti mora sadržavati:

1. naziv mjesnog odbora odnosno gradske četvrti,
2. tijelo koje saziva zbor građana,
3. područje mjesnog odbora odnosno gradske četvrti za koje se saziva,
4. pitanje ili prijedlog radi kojeg se saziva zbor građana,
5. vrijeme i mjesto održavanja zbora građana te
6. dnevni red zbora građana.

Odluka o sazivanju zbora građana za područje mjesnog odbora odnosno gradske četvrti objavljuje se na oglasnoj ploči Grada i mjesnog odbora odnosno gradske četvrti, a može na mrežnoj stranici Grada, najmanje osam dana prije održavanja zbora građana.

**Članak 7.**

Zboru građana koji saziva vijeće mjesnog odbora odnosno gradske četvrti predsjedava predsjednik vijeća mjesnog odbora ili gradske četvrti, odnosno član vijeća kojeg odredi predsjednik vijeća mjesnog odbora odnosno gradske četvrti.

**Članak 8.**

Na zboru građana odlučuje se javnim glasovanjem, osim ako se na zboru građana većinom glasova prisutnih građana ne donese odluka o tajnom glasovanju.

U slučaju da se donese odluka o tajnom glasovanju, vijeće mjesnog odbora odnosno gradske četvrti osigurava uvjete za provedbu tajnog glasovanja, a glasovanje će provesti komisija od 3 člana koju će na prijedlog predsjednika vijeća mjesnog odbora odnosno gradske četvrti izabrati prisutni građani.

Tajno se glasovanje provodi na glasačkim listićima iste boje i veličine.

Svaki građanin dobiva glasački listić koji, kada ga ispuni, ubacuje u glasačku kutiju.

Nevažećim se smatraju glasački listići iz kojih se ne može utvrditi je li građanin glasovao za ili protiv prijedloga.

Predsjednik vijeća mjesnog odbora odnosno gradske četvrti utvrđuje i objavljuje rezultat glasovanja.

O tajnom glasovanju vodi se zapisnik.

**Gradsko vijeće**

**Članak 9.**

Gradsko vijeće Grada Šibenika (u daljnjem tekstu: Gradsko vijeće) može sazvati zbor građana radi raspravljanja i izjašnjavanja građana o pitanjima i prijedlozima akata iz nadležnosti Gradskog vijeća, a od značenja za Grad.

Prijedlog o sazivanju zbora građana iz stavka 1. ovog članka može dati najmanje većina svih vijećnika Gradskog vijeća.

Gradsko vijeće dužno je razmotriti prijedlog iz stavka 2. ovog članka te donijeti odluku o sazivanju zbora građana u roku od 60 dana od dana zaprimanja prijedloga.

Zbor građana saziva predsjednik Gradskog vijeća u roku 15 dana od dana donošenja odluke Gradskog vijeća, za cijelo područje ili za dio područja Grada, pojedina naselja ili dijelove naselja, za cijelo područje ili dio područja mjesnog odbora odnosno gradske četvrti koji čini zasebnu cjelinu.

**Članak 10.**

Odluka Gradskog vijeća o sazivanju zbora građana mora sadržavati:

1. tijelo koje saziva zbor građana,
2. područje Grada za koje se saziva,
3. pitanje ili prijedlog o kojem se traži mišljenje od zbora građana,
4. vrijeme i mjesto održavanja zbora građana te
5. dnevni red zbora građana.

Odluka o sazivanju zbora građana od strane Gradskog vijeća objavljuje se na oglasnoj ploči Grada i mjesnog odbora odnosno gradske četvrti za koje se saziva, a može na mrežnoj stranici Grada, najmanje osam dana prije održavanja zbora građana.

**Članak 11.**

Zboru građana koji saziva Gradsko vijeće predsjedava predsjednik Gradskog vijeća, odnosno član Gradskog vijeća kojeg odredi predsjednik Gradskog vijeća.

Zboru građana koji sazove Gradsko vijeće u pravilu su nazočni predsjednik Gradskog vijeća, gradonačelnik, predsjednik vijeća mjesnog odbora odnosno gradske četvrti za čije je područje sazvan zbor građana te stručne osobe iz upravnih tijela Grada.

**Članak 12.**

Na zboru građana odlučuje se javnim glasovanjem, osim ako se na zboru građana većinom glasova prisutnih građana ne donese odluka o tajnom glasovanju.

U slučaju da se donese odluka o tajnom glasovanju, nadležno upravno tijelo Grada osigurava uvjete za provedbu glasovanja, a glasovanje će provesti komisija od 3 člana koju će na prijedlog predsjednika Gradskog vijeća izabrati prisutni građani.

Tajno se glasovanje provodi na glasačkim listićima iste boje i veličine.

Svaki građanin dobiva glasački listić koji, kada ga ispuni, ubacuje u glasačku kutiju.

Nevažećim se smatraju glasački listići iz kojih se ne može utvrditi je li građanin glasovao za ili protiv prijedloga.

Predsjednik Gradskog vijeća utvrđuje i objavljuje rezultat glasovanja.

O tajnom glasovanju vodi se zapisnik.

**Gradonačelnik**

**Članak 13.**

Zbor građana može sazvati i gradonačelnik Grada Šibenika (u daljnjem tekstu: gradonačelnik) radi raspravljanja i izjašnjavanja građana o pitanjima i prijedlozima akata iz svoje nadležnosti, a od značenja za Grad.

Gradonačelnik saziva zbor građana u roku 15 dana od dana donošenja odluke, za cijelo područje ili za dio područja Grada, pojedina naselja ili dijelove naselja, za cijelo područje ili dio područja mjesnog odbora odnosno gradske četvrti koji čini zasebnu cjelinu.

**Članak 14.**

Odluka gradonačelnika o sazivanju zbora građana mora sadržavati:

1. tijelo koje saziva zbor građana,
2. područje Grada za koje se saziva,
3. pitanje ili prijedlog o kojem se traži mišljenje od zbora građana,
4. vrijeme i mjesto održavanja zbora građana te
5. dnevni red zbora građana.

Odluka o sazivanju zbora građana od strane gradonačelnika objavljuje se na oglasnoj ploči Grada i mjesnog odbora odnosno gradske četvrti za koje se saziva, a može na mrežnoj stranici Grada, najmanje osam dana prije održavanja zbora građana.

**Članak 15.**

Zboru građana koji saziva gradonačelnik predsjedava gradonačelnik, odnosno osoba koju on za to ovlasti.

Zboru građana koji sazove gradonačelnik u pravilu su nazočni gradonačelnik, predsjednik vijeća mjesnog odbora odnosno gradske četvrti za čije je područje sazvan zbor građana te stručne osobe iz upravnih tijela Grada.

**Članak 16.**

Na zboru građana odlučuje se javnim glasovanjem, osim ako se na zboru građana većinom glasova prisutnih građana ne donese odluka o tajnom glasovanju.

U slučaju da se donese odluka o tajnom glasovanju, nadležno upravno tijelo Grada osigurava uvjete za provedbu glasovanja, a glasovanje će provesti komisija od 3 člana koju će na prijedlog gradonačelnika izabrati prisutni građani.

Tajno se glasovanje provodi na glasačkim listićima iste boje i veličine.

Svaki građanin dobiva glasački listić koji, kada ga ispuni, ubacuje u glasačku kutiju.

Nevažećim se smatraju glasački listići iz kojih se ne može utvrditi je li građanin glasovao za ili protiv prijedloga.

Gradonačelnik utvrđuje i objavljuje rezultat glasovanja.

O tajnom glasovanju vodi se zapisnik.

1. **ZAJEDNIČKE ODREDBE**

**Članak 17.**

Ako je za raspravu na zboru građana nužno upoznavanje građana s prijedlogom nekog akta, sazivač zbora građana dužan je građanima omogućiti uvid u pisani materijal, određujući mjesto i vrijeme odnosno mrežnu stranicu na kojoj će materijal biti objavljen, a što mora biti naznačeno u odluci o sazivanju zbora građana.

**Članak 18.**

Za pravovaljano izjašnjavanje i odlučivanje na zboru građana potrebna je prisutnost najmanje 5% građana upisanih u popis birača za čije područje je sazvan zbor građana.

Na zboru građana, odluke se donose većinom glasova prisutnih građana.

Mišljenje dobiveno od zbora građana obvezatno je za mjesni odbor odnosno gradsku četvrt, a savjetodavno za Gradsko vijeće i gradonačelnika.

**Članak 19.**

O zboru građana vodi se zapisnik koji vodi zapisničar kojeg određuje predsjedavajući zbora građana.

Zapisnik mora sadržavati podatke o mjestu i vremenu održavanja zbora građana, dnevnom redu, broju nazočnih građana (početni kvorum), bitne navode (primjedbe, prijedloge, mišljenja), izlaganja sudionika zbora, vrijeme početka i završetka zbora građana, ime predsjedatelja, zapisničara te potpise predsjedatelja i zapisničara.

**Članak 20.**

Stručne i administrativne poslove vezane uz sazivanje, rad, odlučivanje, izradu akata i vođenje zapisnika obavlja upravno tijelo Grada u čijoj su nadležnosti poslovi zbog kojih se saziva zbor građana i upravno tijelo nadležno za poslove mjesne samouprave.

1. **ZAVRŠNE ODREDBE**

**Članak 21.**

Ova Odluka stupa na snagu osmog dana od dana objave u „Službenom glasniku Grada Šibenika“.

KLASA: 013-04/24-01/\_\_\_

URBROJ: 2182-1-02/1-24-\_\_\_

Šibenik,\_\_\_\_\_\_\_\_\_\_\_\_ 2024.

**GRADSKO VIJEĆE GRADA ŠIBENIKA**

**PREDSJEDNIK**

**dr.sc. Dragan Zlatović**

O b r a z l o ž e nj e:

Članak 24.b Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11. 144/12, 19/13, 137/15, 123/17, 98/19 i 144/20) utvrđuje da se zborovi građana mogu sazivati radi izjašnjavanja građana o pojedinim pitanjima i prijedlozima iz samoupravnog djelokruga općine, odnosno grada te raspravljanja o potrebama i interesima građana od lokalnog značenja, u skladu sa zakonom i statutom.

Članak 37. Statuta Grada Šibenika („Službeni glasnik Grada Šibenika“, broj 2/21) propisuje da Gradsko vijeće donosi odluke i druge opće akte koji su mu stavljeni u djelokrug zakonom i podzakonskim aktima, a članak 31. Statuta propisuje da će se način sazivanja, rada i odlučivanja na zboru građana detaljnije urediti posebnom odlukom Gradskog vijeća.

Slijedom navedenog, izrađen je nacrt odluke o načinu sazivanja, radu i odlučivanju na zboru građana Grada Šibenika.